.................( sz.) napirend

### Előterjesztve: a Közoktatási, Közművelődési, Sport, Egészségügyi, Szociális és Lakásügyi Bizottsághoz

### E L Ő T E R J E S Z T É S

a Képviselő-testület 2022. szeptember 29-ei rendes ülésére

Tárgy: Javaslat a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosítására

Készítette: ……………………………………..

Fábik Gabriella

ellátási osztályvezető s.k.

Egyeztetve: ……………………………………..

Vargáné Luketics Gabriella

humánszolgáltatási igazgató s.k.

……………………………………

Annus Béláné

gazdasági igazgató

Látta: …………………………………….

dr. Szalai Tibor

jegyző

…………………………………..

dr. Silye Tamás

jegyzői igazgató

A napirend tárgyalása zárt ülést nem igényel.

Tisztelt Képviselő-testület!

A szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendelet (továbbiakban: R.) módosítására teszünk javaslatot az alábbiak szerint.

Az R. szabályozza a pénzbeli és természetbeni ellátások rendszerét a kerületben, melyet az Önkormányzat időről időre felülvizsgál, és a napi ügyintézés tapasztalatait alapul véve módosít.

Tekintettel arra, hogy az előző két évben csak kisebb módosítások történtek, valamint a pandémiás helyzetben más típusú támogatási formák kerültek átmenetileg megalkotásra, így utoljára a támogatások összegét és jövedelemhatárait érintő lényegesebb módosítás 2019. júniusában történt. A támogatások mielőbbi felülvizsgálatát az energiaárak mindenkit érintő jelentős emelkedése is indokolja.

Az eltelt években oly mértékben változtak a szociális támogatásokat igénybe vevők jövedelmei, a napi kiadásokra fordított költségek, valamint az általános gazdasági helyzet, mely indokolttá teszi a támogatások felülvizsgálatát.

A módosítás az alábbi támogatások felülvizsgálatát érinti:

* Az R. lehetőséget biztosít a közüzemi kiadásokra való tekintettel lakhatási támogatás igénybevételére, mely támogatás közvetlenül a szolgáltatónak kerül utalásra, ezáltal csökkentve az ügyfelek rezsiszámláit. A jelenlegi gazdasági helyzetben a közüzemi számlák jelentős emelkedése várható minden háztartásban, és ennek kiegyenlítése problémát jelenthet a magasabb jövedelemmel rendelkező háztartásoknak is. Ezért a lakhatási támogatás havi összegeinek emelése mellett javasolt a jövedelem-értékhatár emelése is. A lakhatási támogatás havi összege eddig három jövedelemsáv alapján került megállapításra, 6000,-Ft-7000,-Ft-9000,- Ft volt ezidáig, a módosítás alapján a támogatás összege az alacsonyabb jövedelműek esetén havi 13.000,- Ft-ra, a magasabb jövedelműek esetében pedig havi 10.000,- Ft-ra emelkedik. A támogatásra való jogosultság jövedelemhatára, ha többtagú a háztartás 91.200,- Ft-ra (eddig 71.250,- Ft volt), egyedülélő személy esetében pedig 99.750,- Ft-ra emelkedik (eddig 79.800,- Ft volt).

A havi közüzemi kiadások kifizetése mellett, ha kifizetetlen számlák halmozódnak fel, a nagyobb összeg kiegyenlítése súlyos nehézséget jelenthet a családnak, ezért javasolt a hátralékkezelési támogatás lakhatási támogatás jövedelem-értékhatáraihoz való igazítása, ezzel is segítve az eladósodás megelőzését.

A jövedelemhatárok és a támogatási összegek emelésével a támogatás hatékonyságát kívánjuk növelni.

* Az önkormányzat eseti gyermekvédelmi támogatást nyújt a gyermekes családoknak alkalmanként jelentkező többletkiadásaikhoz. Ezek az alkalmanként jelentkező gyermekekkel kapcsolatos költségek nagymértékben megterhelik a családokat anyagilag. Sok esetben létfenntartási támogatást nyújtanak be a kérelmezők a jelentős gyermekekkel kapcsolatos többletkiadásaikra hivatkozva, tekintettel arra, hogy annak a támogatásnak magasabb a jövedelemhatára. Az eseti gyermekvédelmi támogatás jövedelemhatárának 91.200,- Ft-ról 99.750,-Ft-ra történő emelésével jelentősen több családnak tudnánk ilyen formában is segítséget nyújtani.
* Az R. lehetőséget biztosít arra, hogy magasabb jövedelemmel rendelkező, de rendkívüli élethelyzetbe került személyek esetén méltányosságból a Közoktatási, Közművelődési, Sport, Egészségügyi, Szociális és Lakásügyi Bizottság egyszeri létfenntartási támogatást állapítson meg. A rendelet alapján váratlan halál esetében is ezt a támogatási formát tudták többségében igénybe venni az érintettek. Tekintettel arra, hogy számos alkalommal nyújtanak be kérelmezők rendkívüli temetési költségekre hivatkozva méltányossági kérelmet a Bizottság felé, indokolt a temetési támogatás felső jövedelemhatárát a bizottsági támogatás jövedelemhatárához igazítani, azaz a nyugdíjminimum 550%-ra (156.750,-Ft-ra), mellyel egyszerűbben, gördülékenyebben történnének a kérelmek elbírálásai. Ezt az adminisztrációs terhek csökkenése mellett az a tény is indokolja, hogy a halálesetek után a hozzátartozók érzékenyebbek, és egy gyorsabb, egyszerűbb ügyintézés az ügyfelet is tehermentesíti.
* Az R. előírása szerint azon gyermekek részére nyújtható rendszeres gyermeknevelési támogatás, akik esetében a családban az egy főre jutó jövedelem nem haladja meg a nyugdíjminimum kétszeresét. A támogatás célja a gyermekes családok gyermekekkel kapcsolatos napi kiadásaihoz való hozzájárulás. Indokoltnak tartjuk a jogosultsági jövedelem-értékhatár emelését a jelenlegi egy főre jutó 57.000,- Ft-ról 79.800,- Ft-ra, valamint a támogatási összeg megnövelését is. A módosítás szerint a támogatás havi összege 7.500,- Ft-ra, egyedülélő személy esetén 9.000,- Ft-ra emelkedik.
* A R. kiegészülne egy természetbeni, egyszeri támogatási formával. Ezen döntésünkkel azon időskorúakat szeretnénk támogatni, akik jelenleg nem részesülnek önkormányzati ellátásban. Várhatóan olyan hozadéka is lehet, hogy új rászorulók kerülnek a látókörünkbe és az ellátórendszerünkbe. Ennek megfelelően azon 65. életévét betöltött kerületi személyek részesülnének támogatásban, akik részére megállapított nyugdíj vagy nyugdíjszerű ellátás havi összege nem haladja meg a 156 750 Ft-ot.

Az Ellátási Osztály 2022. évi költségvetésben a változtatásokhoz szükséges forrás rendelkezésre áll.

Kérem a Tisztelt Képviselő-testületet az előterjesztés megvitatására és a rendelet módosításának elfogadására!

A rendelet módosítás elfogadásához minősített többségű szavazati arány szükséges.

Budapest, 2022. szeptember 23.

Kovács Márton

alpolgármester s.k.

Budapest Főváros II. Kerületi Önkormányzat Képviselő-testületének …/2022 (……) önkormányzati rendelete a szociális igazgatásról és egyes szociális és gyermekjóléti ellátásokról szóló 3/2015.(II.27.) önkormányzati rendeletének módosításáról

|  |  |
| --- | --- |
| Jelenlegi szövegezés | Javasolt módosítás |
|  | Budapest Főváros II. Kerületi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. és a 12. pontjában meghatározott feladatkörében eljárva, valamint a szociális igazgatásról és szociális ellátásokról szóló 1993. évi III. törvény 26. §-ában, 92. § (2) bekezdésében, illetve 132. § (4) bekezdés g) pontjában kapott felhatalmazás alapján eljárva a következőket rendeli el: |
| R. 10. § (3) bekezdés a) pont:  (Lakhatási támogatás annak a személynek állapítható meg, aki az érintett ingatlanban bejelentett lakcímmel rendelkezik, és életvitelszerűen ott tartózkodik, és)  *„a)* a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének *250%-át, egyedülélő esetén a 280%-át* és a háztartás tagjainak egyike sem rendelkezik vagyonnal, vagy*”*  R. 10. § (4) bekezdés a) és b) pont:  (Az (5) bekezdésben foglalt eltéréssel a lakhatási támogatás egy hónapra megállapítható legmagasabb összege a lakásfenntartás költsége, de legfeljebb:)  *„a)* *9000 Ft,* amennyiben a háztartásban az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének a *150%-át, egyedülélő esetén a 200%-át;*  *b)* *7000 Ft, amennyiben a háztartásban az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének a 200%-át, egyedülélő esetén a 250%-át;”* | 1. §  (1) A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 10. § (3) bekezdés a) pontja helyébe a következő rendelkezés lép:  *(Lakhatási támogatás annak a személynek állapítható meg, aki az érintett ingatlanban bejelentett lakcímmel rendelkezik, és életvitelszerűen ott tartózkodik, és)*  „*a)* a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 320*%-át, egyedülélő esetén a 350%-át* és a háztartás tagjainak egyike sem rendelkezik vagyonnal, vagy”  (2) A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 10. § (4) bekezdés a) és b) pontja helyébe a következő rendelkezések lépnek:  *[Az (5) bekezdésben foglalt eltéréssel a lakhatási támogatás egy hónapra megállapítható legmagasabb összege a lakásfenntartás költsége, de legfeljebb:]*  „*a)* 13 000 Ft, amennyiben a háztartásban az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének a 270%-át, egyedülélő esetén a 300%-át;  *b)* 10 000 Ft, amennyiben a háztartásban az egy fogyasztási egységre jutó havi jövedelem az a) pont szerinti mértéket meghaladja, de nem haladja meg a (3) bekezdés a) pontjában foglalt mértéket.” |
| R. 12. § (2) b) pont:  (Hátralékkezelési támogatás állapítható meg annak a személynek, aki az általa lakott és ott lakcímmel rendelkező - az önkormányzat illetékességi területén lévő - ingatlan tulajdonosa, bérlője, haszonélvezője, vagy használója, akinek bérleti jogviszonya a bérleti díj meg nem fizetése miatt szűnt meg,)  *„b)* akinek háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének *250%-át, egyedülélő esetén a 280%-át* és” | 2. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 12. § (2) bekezdés b) pontja helyébe a következő rendelkezés lép:  *(Hátralékkezelési támogatás állapítható meg annak a személynek, aki az általa lakott és ott lakcímmel rendelkező – az önkormányzat illetékességi területén lévő – ingatlan tulajdonosa, bérlője, haszonélvezője, vagy használója, akinek bérleti jogviszonya a bérleti díj meg nem fizetése miatt szűnt meg,)*  „*b)* akinek háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 320%-át, egyedülélő esetén a 350%-át és” |
| R. 28. § (3) bekezdés:  „(3) A gyermeknevelési támogatás havi összege gyermekenként *5700 Ft, egyedülélő esetén 7200 Ft.*” | 3. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 28. § (3) bekezdése helyébe a következő rendelkezés lép:  „(3) A gyermeknevelési támogatás havi összege gyermekenként 7500 Ft, egyedülélő esetén 9000 Ft.” |
| R. 30. § (11) bekezdés:  „(11) Amennyiben a jogosult egymást követő két hónapban a bérletszelvény nem kerül bemutatásra, a jogosultság a második hónap utolsó napjával megszűnik.” | 4. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 30. § (11) bekezdése helyébe a következő rendelkezés lép:  „(11) Amennyiben a jogosult által egymást követő két hónapban a bérletszelvény nem kerül bemutatásra, a jogosultság a második hónap utolsó napjával megszűnik.” |
| R. 32/A. § kiegészül további bekezdéssel | 5. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 32/A. §-a a következő (5) bekezdéssel egészül ki:  „(5) Az Önkormányzat kérelemre egyszeri 3000 Ft értékben természetbeni (elsősorban élelmiszerutalvány, bón) támogatást nyújt azon II. kerületi lakcímmel rendelkező szociálisan rászoruló személy részére, aki  *a)* a kérelem benyújtásakor 65. életévét betöltötte, és  *b)* az (1) bekezdésben foglalt támogatásban nem részesül, és  *c)* a részére megállapított nyugdíj vagy nyugdíjszerű ellátás havi összege nem haladja meg az öregségi nyugdíj mindenkori legkisebb összegének 550%-át, és  *d)* a kérelmét 2022. november 15. napjáig benyújtotta.” |
| A R. 4. melléklete kiegészül további kérelem nyomtatvánnyal | 6. §  A szociális igazgatásról és egyes szociális és gyermekjólét ellátásokról szóló 3/2015. (II. 27.) önkormányzati rendelet 4. melléklete kiegészül jelen rendelet 1. mellékletével. |
| R. 24. § (1) bekezdés:  „24. § (1) Gyermek jogán állapítható meg eseti gyermekvédelmi támogatás, ha a gyermeket nevelő család alkalmanként jelentkező többletkiadások - különösen az Szt. 45. § (4) bekezdésében foglalt esetekben, továbbá ruhanemű vásárlás, iskolai programokon, tanulmányi versenyeken való részvétel, táboroztatás költségei, - miatt anyagi segítségre szorul és a családban az egy főre jutó havi jövedelem nem haladja meg az öregségi nyugdíj mindenkori legkisebb összegének a 320%-át.”  R. 25. § (1) bekezdés:  „25. § (1) Temetési támogatás állapítható meg annak a személynek, aki az elhunyt személy eltemettetéséről gondoskodott és a temetési költségek viselése létfenntartását veszélyezteti és a családjában az egy főre jutó havi jövedelem nem haladja meg az öregségi nyugdíj mindenkori legkisebb összegének a *500%-át.*”  R. 28. § (1) bekezdés d) pont:  (Gyermeknevelési támogatás állapítható meg egy év időtartamra a gyermek jogán annak a személynek)  „d) a családban az egy főre jutó havi jövedelem nem haladja meg az öregségi nyugdíj mindenkori legkisebb összegének 200%-át.” | 7. §  A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet  *a)* 24. § (1) bekezdésében a „320%-át” szövegrész helyébe a „350%-át” szöveg,  *b)* 25. § (1) bekezdésében az „500%-át” szövegrész helyébe az „550%-át” szöveg,  *c)* 28. § (1) bekezdés d) pontjában a „200%-át” szövegrész helyébe a „280%-át” szöveg  lép. |
| R. 10. § (4) bekezdés c) pont:  (Az (5) bekezdésben foglalt eltéréssel a lakhatási támogatás egy hónapra megállapítható legmagasabb összege a lakásfenntartás költsége, de legfeljebb:)  „c) 6000 Ft, amennyiben a háztartásban az egy fogyasztási egységre jutó havi jövedelem a *b)* pont szerinti mértéket meghaladja, de nem haladja meg a (3) bekezdésben foglalt mértéket.” | 8. §  Hatályát veszti a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 10. § (4) bekezdés c) pontja. |
|  | 9. §  Ez a rendelet 2022. október 1-jén lép hatályba, és 2022. október 2-án hatályát veszti. |
|  | 10. §  A 2022. szeptember 30-ig véglegesen megállapításra került lakhatási támogatások valamint gyermeknevelési támogatások a jogosultak részére a határozatban megjelölt időpontig 2022. október 1-jétől e rendelet szerinti összegben kerülnek folyósításra. |

Budapest Főváros II. Kerületi Önkormányzat Képviselő-testületének /2022. ( . .) önkormányzati rendelete

a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet módosításáról

Budapest Főváros II. Kerületi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11. és 11a. és a 12. pontjában meghatározott feladatkörében eljárva, valamint a szociális igazgatásról és szociális ellátásokról szóló 1993. évi III. törvény 26. §-ában, 92. § (2) bekezdésében, illetve 132. § (4) bekezdés g) pontjában kapott felhatalmazás alapján eljárva a következőket rendeli el:

1. §

(1) A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 10. § (3) bekezdés a) pontja helyébe a következő rendelkezés lép:

*(Lakhatási támogatás annak a személynek állapítható meg, aki az érintett ingatlanban bejelentett lakcímmel rendelkezik, és életvitelszerűen ott tartózkodik, és)*

„*a)* a háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 320*%-át, egyedülélő esetén a 350%-át* és a háztartás tagjainak egyike sem rendelkezik vagyonnal, vagy”

(2) A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 10. § (4) bekezdés a) és b) pontja helyébe a következő rendelkezések lépnek:

*[Az (5) bekezdésben foglalt eltéréssel a lakhatási támogatás egy hónapra megállapítható legmagasabb összege a lakásfenntartás költsége, de legfeljebb:]*

„*a)* 13 000 Ft, amennyiben a háztartásban az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének a 270%-át, egyedülélő esetén a 300%-át;

*b)* 10 000 Ft, amennyiben a háztartásban az egy fogyasztási egységre jutó havi jövedelem az a) pont szerinti mértéket meghaladja, de nem haladja meg a (3) bekezdés a) pontjában foglalt mértéket.”

2. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 12. § (2) bekezdés b) pontja helyébe a következő rendelkezés lép:

*(Hátralékkezelési támogatás állapítható meg annak a személynek, aki az általa lakott és ott lakcímmel rendelkező – az önkormányzat illetékességi területén lévő – ingatlan tulajdonosa, bérlője, haszonélvezője, vagy használója, akinek bérleti jogviszonya a bérleti díj meg nem fizetése miatt szűnt meg,)*

„*b)* akinek háztartásában az egy fogyasztási egységre jutó havi jövedelem nem haladja meg az öregségi nyugdíj mindenkori legkisebb összegének 320%-át, egyedülélő esetén a 350%-át és”

3. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 28. § (3) bekezdése helyébe a következő rendelkezés lép:

„(3) A gyermeknevelési támogatás havi összege gyermekenként 7500 Ft, egyedülélő esetén 9000 Ft.”

4. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 30. § (11) bekezdése helyébe a következő rendelkezés lép:

„(11) Amennyiben a jogosult által egymást követő két hónapban a bérletszelvény nem kerül bemutatásra, a jogosultság a második hónap utolsó napjával megszűnik.”

5. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 32/A. §-a a következő (5) bekezdéssel egészül ki:

„(5) Az Önkormányzat kérelemre egyszeri 3000 Ft értékben természetbeni (elsősorban élelmiszerutalvány, bón) támogatást nyújt azon II. kerületi lakcímmel rendelkező szociálisan rászoruló személy részére, aki

*a)* a kérelem benyújtásakor 65. életévét betöltötte, és

*b)* az (1) bekezdésben foglalt támogatásban nem részesül, és

*c)* a részére megállapított nyugdíj vagy nyugdíjszerű ellátás havi összege nem haladja meg az öregségi nyugdíj mindenkori legkisebb összegének 550%-át, és

*d)* a kérelmét 2022. november 15. napjáig benyújtotta.”

6. §

A szociális igazgatásról és egyes szociális és gyermekjólét ellátásokról szóló 3/2015. (II. 27.) önkormányzati rendelet 4. melléklete kiegészül jelen rendelet 1. mellékletével.

7. §

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet

*a)* 24. § (1) bekezdésében a „320%-át” szövegrész helyébe a „350%-át” szöveg,

*b)* 25. § (1) bekezdésében az „500%-át” szövegrész helyébe az „550%-át” szöveg,

*c)* 28. § (1) bekezdés d) pontjában a „200%-át” szövegrész helyébe a „280%-át” szöveg

lép.

8. §

Hatályát veszti a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet 10. § (4) bekezdés c) pontja.

9. §

Ez a rendelet 2022. október 1-jén lép hatályba, és 2022. október 2-án hatályát veszti.

10. §

A 2022. szeptember 30-ig véglegesen megállapításra került lakhatási támogatások valamint gyermeknevelési támogatások a jogosultak részére a határozatban megjelölt időpontig 2022. október 1-jétől e rendelet szerinti összegben kerülnek folyósításra.

|  |  |
| --- | --- |
| Őrsi Gergely polgármester | dr. Szalai Tibor jegyző |

*1. melléklet*

"4.13. melléklet a 3/2015. (II. 27.) önkormányzati rendelethez

KÉRELEM

IDŐSKORÚ SZEMÉLYEK RÉSZÉRE NYÚJTOTT EGYSZERI TERMÉSZETBENI TÁMOGATÁS MEGÁLLAPÍTÁSÁHOZ

Alulírott kérelmezem, az időskorú személyek részére nyújtott egyszeri természetbeni támogatás megállapítását, tekintettel arra, hogy 65. életévemet betöltöttem és a részemre megállapított nyugdíj vagy nyugdíjszerű ellátás havi összege nem haladja meg a 156.750,-Ft-ot.

Fentieket a kérelem nyomtatvány csatolt mellékleteivel igazolom.

1. A kérelmező adatai:

|  |
| --- |
| Neve: ......................................................................................................................................... |
| Születési neve: .......................................................................................................................... |
| Anyja neve: ............................................................................................................................... |
| Születés helye, ideje (év, hó, nap): ........................................................................................... |
| Lakóhelye:     irányítószám ................................................................ település  .........................................................utca/út/tér .............. házszám ............ épület/lépcsőház ............... emelet, ajtó |
| Tartózkodási helye:     irányítószám ........................................................................ település ...........................................................utca/út/tér .............. házszám ............ épület/lépcsőház ............... emelet, ajtó  Életvitelszerűen: lakóhelyemen /tartózkodási helyemen tartózkodom. *(megfelelő rész aláhúzandó)*   |  | | --- | | Társadalombiztosítási Azonosító Jele:           Állampolgársága: ...................................................................................................................... | | Telefonszám:…………………………….. Email:……………………………………………  (nem kötelező adat) | | A kérelmező idegenrendészeti státusza (nem magyar állampolgárság esetén):……………………. | |

Részemre megállapított nyugdíj vagy nyugdíjszerű ellátás havi összege: …...……………

2. Nyilatkozatok:

2.1. Tudomásul veszem, hogy a Hatóság a közölt adatok valódiságát ellenőrizheti.

2.2. Felelősségem tudatában kijelentem, hogy a közölt adatok a valóságnak megfelelnek.

2.3. Tájékoztatjuk, hogy a nyomtatványon megadott személyes adatokat az általános közigazgatási rendtartásról szóló 2016. évi CL. törvény 27. § (1) bekezdésében, a szociális igazgatásról és szociális ellátásokról szóló 1993. évi III. törvény 18. §-a és a Budapest Főváros II. Kerületi Önkormányzat Képviselő-testületének a szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendeletében meghatározott jogalappal, célból, körben kezeljük.

Amennyiben Ön a megjelölt jogszabályokban megjelölteteken túl további személyes adatot is megad a fentiek szerint, úgy azokat a tényállás tisztázásához elengedhetetlenül szükséges más személyes adatoknak tekintjük. Ezen adatokra vonatkozóan Ön az információs önrendelkezési jogról és az információszabadságról szóló 2011. évi CXII. törvény szerinti hozzájárulását vélelmezzük, amellyel egyidejűleg nyilatkozik, hogy amennyiben harmadik fél adatait is megadja, úgy a megadott személyes adatok előttünk történő feltárására az érintettől megfelelő felhatalmazással rendelkezik.

A fenti tájékoztatást tudomásul veszem.

2.4. Hozzájárulok a kérelemben szereplő adatoknak a szociális igazgatási eljárás során történő felhasználásához.

Budapest, ……………………

……..……………………………

Kérelmező aláírása

A támogatás kedvező elbírálása esetén, az általános közigazgatási rendtartásról szóló 2016. évi CL. törvény 118. § (4) bekezdése, valamint a 82. § (2) bekezdés b) pontja, és a (3) bekezdés a) pontja alapján fellebbezési jogomról lemondok:

Budapest, ……………………

……..……………………………

Kérelmező aláírása

Kérelemhez mellékelni kell:

* a kérelmező részére megállapított nyugdíj vagy nyugdíjszerű ellátás havi összegéről igazolást (a kifizető szerv igazolása, vagy a felvett ellátást igazoló szelvény, banki igazolás, bankszámlakivonat az ellátások összegére vonatkozóan, a folyósító szerv tárgyévre kiadott igazolásával együtt)"

Általános indokolás

A Budapest Főváros II. Kerületi Önkormányzat kiemelt feladatának tekinti a kerületben élő polgárok, valamint gyermeket nevelő családok segítését.

A szociális igazgatásról és egyes szociális és gyermekjóléti ellátásokról szóló 3/2015. (II. 27.) önkormányzati rendelet (továbbiakban: R.) szabályozza a pénzbeli és természetbeni ellátások rendszerét a kerületben, melyet az Önkormányzat időről időre felülvizsgál, és a napi ügyintézés tapasztalatait alapul véve módosít.

Tekintettel arra, hogy az előző két évben csak kisebb módosítások történtek, valamint a pandémiás helyzetben más típusú támogatási formák kerültek átmenetileg megalkotásra, így utoljára a támogatások összegét és jövedelemhatárait érintő lényegesebb módosítás 2019 júniusában történt. A támogatások mielőbbi felülvizsgálatát az energiaárak mindenkit érintő jelentős emelkedése is indokolja.

Az eltelt években oly mértékben változtak a szociális támogatásokat igénybe vevők jövedelmei, a napi kiadásokra fordított költségek, valamint az általános gazdasági helyzet, mely indokolttá teszi a támogatások felülvizsgálatát.

A módosítás a támogatások összegének növelését, illetve a támogatotti kör kiszélesítését eredményezi.

Részletes indokolás

Az 1. §-hoz és a 2. §-hoz

Az R. lehetőséget biztosít a közüzemi kiadásokra való tekintettel lakhatási támogatás igénybevételére, mely támogatás közvetlenül a szolgáltatónak kerül utalásra, ezáltal csökkentve az ügyfelek rezsiszámláit. A jelenlegi gazdasági helyzetben a közüzemi számlák jelentős emelkedése várható minden háztartásban, és ennek kiegyenlítése problémát jelenthet a magasabb jövedelemmel rendelkező háztartásoknak is. Ezért a lakhatási támogatás havi összegeinek emelése mellett javasolt a jövedelem-értékhatár emelése is. A lakhatási támogatás havi összege eddig három jövedelemsáv alapján került megállapításra, 6000,-Ft-7000,-Ft-9000,- Ft volt ezidáig, a módosítás alapján a támogatás összege az alacsonyabb jövedelműek esetén havi 13.000,- Ft-ra, a magasabb jövedelműek esetében pedig havi 10.000,- Ft-ra emelkedik. A támogatásra való jogosultság jövedelemhatára, ha többtagú a háztartás 91.200,- Ft-ra (eddig 71.250,- Ft volt), egyedülélő személy esetében pedig 99.750,- Ft-ra emelkedik (eddig 79.800,- Ft volt).

A havi közüzemi kiadások kifizetése mellett, ha kifizetetlen számlák halmozódnak fel, a nagyobb összeg kiegyenlítése súlyos nehézséget jelenthet a családnak, ezért javasolt a hátralékkezelési támogatás lakhatási támogatás jövedelem-értékhatáraihoz való igazítása, ezzel is segítve az eladósodás megelőzését.

A jövedelemhatárok és a támogatási összegek emelésével a támogatás hatékonyságát kívánjuk növelni.

A 3. §-hoz

Indokolt a gyermekek részére nyújtható rendszeres gyermeknevelési támogatási összeg megnövelése. A módosítás szerint a támogatás havi összege 7.500,- Ft-ra, egyedülélő személy esetén 9.000,- Ft-ra emelkedik.

A 4. §-hoz

Technikai módosítást tartalmaz.

Az 5. §-hoz

A kerületben működő Idősügyi Tanács tagjainak véleményét figyelembe véve, az időskorúak iránti tisztelet elismeréseként és sajátos helyzetükre tekintettel az idősek világnapja alkalmából természetbeni formában történő egyszeri támogatást nyújt az Önkormányzat, szem előtt tartva a szociális rászorultság elvét. Ezen döntésünkkel azon időskorúakat támogatjuk, akik jelenleg nem részesülnek önkormányzati ellátásban. Várhatóan olyan hozadéka is lehet, hogy új rászorulók kerülnek a látókörünkbe és az ellátórendszerünkbe. Ennek megfelelően azon 65. életévét betöltött kerületi személyek részesülnének támogatásban, akik részére megállapított nyugdíj vagy nyugdíjszerű ellátás havi összege nem haladja meg a 156 750 Ft-ot.

A 6. §-hoz

A szociálisan rászoruló II. kerületi időskorúaknak juttatott természetbeni támogatáshoz szükséges nyomtatvánnyal egészíti ki a rendeletet.

A 7. §-hoz

Az önkormányzat eseti gyermekvédelmi támogatást nyújt a gyermekes családoknak alkalmanként jelentkező többletkiadásaikhoz. Ezek az alkalmanként jelentkező gyermekekkel kapcsolatos költségek nagymértékben megterhelik a családokat anyagilag. Sok esetben létfenntartási támogatást nyújtanak be a kérelmezők a jelentős gyermekekkel kapcsolatos többletkiadásaikra hivatkozva, tekintettel arra, hogy annak a támogatásnak magasabb a jövedelemhatára. Az eseti gyermekvédelmi támogatás jövedelemhatárának 91.200,- Ft-ról 99.750,-Ft-ra történő emelésével jelentősen több családnak tudnánk ilyen formában is segítséget nyújtani.

Az R. lehetőséget biztosít arra, hogy magasabb jövedelemmel rendelkező, de rendkívüli élethelyzetbe került személyek esetén méltányosságból a Közoktatási, Közművelődési, Sport, Egészségügyi, Szociális és Lakásügyi Bizottság egyszeri létfenntartási támogatást állapítson meg. A rendelet alapján váratlan halál esetében is ezt a támogatási formát tudták többségében igénybe venni az érintettek. Tekintettel arra, hogy számos alkalommal nyújtanak be kérelmezők rendkívüli temetési költségekre hivatkozva méltányossági kérelmet a Bizottság felé, indokolt a temetési támogatás felső jövedelemhatárát a bizottsági támogatás jövedelemhatárához igazítani, azaz a nyugdíjminimum 550%-ra (156.750,-Ft-ra), mellyel egyszerűbben, gördülékenyebben történnének a kérelmek elbírálásai. Ezt az adminisztrációs terhek csökkenése mellett az a tény is indokolja, hogy a halálesetek után a hozzátartozók érzékenyebbek, és egy gyorsabb, egyszerűbb ügyintézés az ügyfelet is tehermentesíti.

Az R. előírása szerint azon gyermekek részére nyújtható rendszeres gyermeknevelési támogatás, akik esetében a családban az egy főre jutó jövedelem nem haladja meg a nyugdíjminimum kétszeresét. A támogatás célja a gyermekes családok gyermekekkel kapcsolatos napi kiadásaihoz való hozzájárulás. Indokoltnak tartjuk a jogosultsági jövedelem-értékhatár emelését a jelenlegi egy főre jutó 57.000,- Ft-ról 79.800,- Ft-ra.

A 8. §-hoz

Az R. 10. § (4) bekezdésének a támogatások megemelésével összefüggő módosítása miatt a c) pont szükségtelenné vált.

A 9. §-hoz

Hatályba léptető és hatályon kívül helyező rendelkezéseket tartalmaz.

A 10. §-hoz

Az átmeneti szabályokról rendelkezik.